cyanic-selkie/wikianc huggingface dataset:
Tamara de Lempicka
Looming
Tamara de Lempicka oli üks tuntumatest art déco stiili esindajatest kujutavas kunstis, kelle põhifookus oli suunatud portreedele. Esimese maailmasõja järgses ühiskonnas tekkinud art déco kunstivool rõhutas ilu, glamuuri ja luksuslikkust. See oli ideaalne õhustik Lempicka jaoks, kelle glamuurse tunnetusega kunst sobitus selleaegsetesse interjööridesse nagu valatult. Ta maalis ajastu koorekihti – jõukaid aristokraate, uusrikkaid, kuulsaid ja ilusaid. Tema kujutatud naised sulandusid ideaalselt ajastusse, kandes maalidel luksusliku interjööri taustal moekaid ja eksootilisi riideid ning ehteid. Tema maalide domineerivateks elementideks olid siledad naha tekstuurid ja samavõrd siledad, valgusküllased riided. Lempicka tehnika oli puhas, täpne ja elegantne, kuid samal ajal laetud sensuaalsete vibratsioonidega.
Teose traditsioonilist viimistlust õppis Lempicka Maurice Denis'lt. Lempicka teiseks õpetajaks ja tema loomingu üheks suuremaks mõjutajaks oli André Lhote, kes õpetas teda järgima pehmemat, rafineeritumat kubismivormi, mis ei šokeerinud vaatajaskonda ning sobitus paremini luksuslikku interjööri. Tamara ühendas selle pehmema kubismi uusklassitsistliku stiiliga, olles inspireeritud prantsuse maalikunstnik Jean-Auguste-Dominique Ingres'ist. Ingres oli teiseks oluliseks mõjutajaks Tamara loomingus. Lempicka teos "Ilus Rafaella" oli otseselt mõjutatud Ingres'i maalil "Türgi saun" figureerinud paljudest naisaktidest. Lempicka loomingus moodustavad olulise rolli pikajalgsed, liivakellafiguuriga naisaktid, kes oleksid justkui moeajakirjast välja jalutanud. Tühjusse suunatud pilguga naised esindasid ajastule iseloomulikku passiivset naisetüüpi.
Parima ülevaate de Lempicka loomingust annavad ilmselt kunstniku enda sõnad: "Ma olin esimene naine, kes tegi selgeid maale ja see oli minu edu allikas. Sadade lõuendite hulgas olid minu omad alati äratuntavad. Galeriid kaldusid näitama minu pilte parimates ruumides, sest need tõmbasid inimesi ligi. Minu tööd oli selged ja lõpetatud. Ma vaatasin enda ümber ja suutsin näha ainult maalikunsti täielikku hävingut. Banaalsus, millesse kunst oli uppunud, tekitas minus tülgastust. Ma otsisin oskusi, mida enam ei eksisteerinud; ma töötasin kiirelt delikaatsete pintslitõmmetega. Ma otsisin tehnikat, oskusi, lihtsust ja head maitset. Minu eesmärk polnud kunagi kopeerida, vaid luua uus stiil, säravate, valgusküllaste värvidega, ja taasavastada elegants minu modellides."
Pärand
Kuigi Lempcika teosed kaotasid pärast II maailmasõda populaarsuse, siis art déco moodi tagasitulekuga 1960ndatel tärkas taas huvi kunstniku maalide vastu. Lempicka on üks vähestest kunstnikest, kelle kohta võib öelda, et tegu oli puhtaverelise art déco viljelejaga, mis teeb tema niigi silmapaistva loomepärandi veelgi märkimisväärsemaks.
Tänapäeval kuuluvad kunstniku loomingu austajate ja kogujate hulka ka sellised staarid nagu Madonna, Jack Nicholson ja Barbra Streisand. Madonna on kasutanud Lempicka maale nii oma muusikavideotes kui ka laenanud neid muuseumide ja ürituste väljapanekutele. Lempicka on olnud inspiratsiooniks ka sellistele moemajadele nagu näiteks Louis Vuitton, Max Mara ja Giorgio Armani.
DFL-Supercup
Esimene ametlik Saksamaa superkarikafinaal peeti 1987. aastal. Aastatel 1987–1996 ja kandis võistlus DFB-Supercupi nime ja seda korraldas Saksamaa Jalgpalliliit. Aastatel 1997–2007 Supercupi ei toimunud ning seda asendas hooajaeelne turniir DFL-Ligapokal. 2008. ja 2009. aastal mängiti Saksamaa meistri ja karikavõitja vahel mitteametlikke Supercupi nime kandvaid sõprusmänge. 2010. aastal ametlik Supercup taastati ning võistlust korraldab DFL.
Kui üks klubi on võitnud eelneval hooajal nii Saksamaa meistrivõistlused kui ka karikavõistlused, on alates 2010. aastast kehtivate reeglite järgi tema vastaseks Bundesligas teise koha saanud meeskond. Viigiga lõppeva normaalaja järel lisaaega ei mängita ning võitja selgitatakse penaltiseerias. Võistlust võõrustava staadioni määrab DFL. Tavaliselt toimub mäng karikavõitja või liigas teiseks tulnud meeskonna kodustaadionil.
Peipsi lodi
pisi|Peipsi lodjad Emajõel pisi|Jõmmu on tüüpiline Emajõe-Peipsi lodi Peipsi lodi ehk Emajõe-Peipsi lodi on madala süvisega ühe- või kahemastiline madal kaubapurjekas, mis väliskujult meenutab poolikut pähklikoort; ühtlasi lodjatüüpe.
Peipsi lodi arenes välja Eesti alal 14.–15. sajandil ja Eesti alal kasutati neid 20. sajandilgi.
Peipsi lodja tüüpi on ka Emajõel sõitev "Jõmmu".
Kaabelkoi
Kaabelkoi on panipaik purjelaeva või paadi vööris purjevarustuse ja muude laeva tarvikute hoidmiseks.
Potosí departemang
Potosí departemang on Boliivia 1. järgu haldusüksus. Asub riigi edelaosas.
Halduslikult jaguneb 16 provintsiks.
Panettieri
Panettieri on vald (comune) Itaalias Calabria maakonnas Cosenza provintsis. 937 meetri kõrgusel merepinnast asuva Panettieri asustustihedus on keskmiselt inimest ruutkilomeetri kohta.
Panettieri piirneb järgmiste omavalitsusüksustega: Bianchi, Carlopoli (CZ), Sorbo San Basile (CZ).
Sotnik
Sotnik on Venemaa kaitseministeeriumi Rostehhi (vene keeles Ростех, endine Ростехнологии) allasutuse TsNIITochmash (Центральный научно-исследовательский институт точного машиностроения, lühend ЦНИИточмаш) arendatav võitlusvarustus, mis on mõeldud vahetama 2025. aastal välja varustust Ratnik.
Erra sovhoos
Erra sovhoos oli sovhoos Kohtla-Järve rajoonis Sonda külanõukogus. Sovhoosi keskus oli Erra asulas. Sovhoosi pindala oli 10 900 ha.
Iisaku näidissovhoos
Iisaku näidissovhoos oli näidissovhoos Kohtla-Järve rajoonis Iisaku külanõukogus. Sovhoosi keskus oli Kasevälja asulas. Sovhoosi pindala oli 7700 ha.
Pikslikunst
pisi|Animeeritud pikslikunst Pikslikunst on digitaalse kunsti vorm, mis on loodud tarkvara abil, kus pilte redigeeritakse pikslite tasemel. Sellise graafika esteetika pärineb 8-bitistest ja 16-bitistest arvutitest ja videomängukonsoolidest, lisaks muudele piiratud süsteemidele, näiteks graafikukalkulaatoritest. Enamasti on pikslikunstis kasutatava värvipaleti suurus äärmiselt piiratud, mõneti kasutatakse ainult kahte värvi.
pisi|vasakul|Tavaline pikslikunst pisi|vasakul|Isomeetriline pikslikunst Pikslikunsti salvestamiseks kasutatakse eeskätt .gif ja .png faililaiendeid.
Aiakühvel
pisi|Aiakühvel Aiakühvel on labidataoline külgedelt kõrgemate äärtega tõstmisriist. Kasutatakse peamiselt aiatöödel: peenarde rajamiseks, kobestamiseks ja rohimiseks. Mõnede kühvlitega on ka võimalik mõõta seemnete ja taimede istutamissügavust kui kühvlil on vastav mõõteskaala.
Aiakühvel koosneb varrest, mis võib olla plastikust, metallist, puidust jne. Teine osa on kühvli laba, mis täidab kühvli põhilisi tööfunktsioone.
Balti turniir 2001
Balti turniir 2001 toimus 3. kuni 5. juulini 2001 Lätis.
Turniiri võitis Läti jalgpallikoondis.
Pranas Končius
Pranas Končius (hüüdnimega Adomas; 1911 – 6. juuli 1965) oli Leedu metsavend.
Ta hukkus tulevahetuses Nõukogude vägedega 6. juulil 1965. Teise versiooni kohaselt lasi ta end 13. juulil ise maha, et mitte vangi langeda. Ta oli viimane Leedu metsavend, kes hukkus võitluses Nõukogude võimudega.
Tarija departemang
Tarija departemang on Boliivia 1. järgu haldusüksus. Asub riigi lõunaosas.
Halduslikult jaguneb kuueks provintsiks.
Arhitektoonika VI
"Arhitektoonika VI" on eesti helilooja Erkki-Sven Tüüri 1992. aastal loodud muusikateos. Muusikateose pikkus on 12 minutit. Teose kandis esimest korda ette 21. augustil 1992 Soomes Helsingis Kammerorkester Avanti.
Dione
Dione (Διώνη) on jumalanna vanakreeka mütoloogias.
Podtatranská nõgu
pisi|Podtatranská nõo asukoht Slovakkias (tähistatud punasega) pisi|Vojňany eelmäestik Podtatranská nõgu (Slovaki Podtatranská kotlina) on maastikurajoon Slovakkia põhjaosas, mis on osa Lääne-Karpaatidest ja ühtlasi on see ka osa Fatra-Tatra piirkonnast. Selle regiooni kõrgeim tipp on Rakytovec (1325 m).
Piirkonda jäävad linnadest Liptovský Mikuláš, Poprad, Kežmarok ja Ružomberok.
9GAG
9GAG on suhtlusportaal, kus kasutajad saavad üles laadida ja teistega jagada enda valmistatud või teistelt veebilehtedelt leitud sisu. Portaali haldav ettevõte, 9GAG Inc., asub Ameerika Ühendriikides California osariigis Mountain View's. Alates portaali avamisest 23. aprillil 2008 on see kogunud palju populaarsust. 2015. aasta septembriks oli portaalil juba üle 26 miljoni Facebooki meeldimise ja üle viie miljoni Twitteri jälgija. 9GAG kuulub internetis 200 populaarseima veebilehe hulka, selle väärtuseks hinnatakse üle 56 miljoni USA dollari.
Podtatranská nõgu
Geoloogiliselt on tegemist Paleogeenis tekk9inud piirkonnaga, mis eristus ajal, mil sealne piirkond nihkus põhjas asuvas flüšivööndis oleva maakoore peale.
9GAG
2015. aasta detsembris oli lehel 164 miljonit aktiivset külastajat, neist 7,82% Saksamaalt, 7,02% Ameerika Ühendriikidest, 5,35% Prantsusmaalt, 4,77% Brasiiliast ja 3,93% Türgist. Portaali investeeriti 2,8 miljonit dollarit. Investorite seas olid ka 500 Startups, Benjamin Ling, BoxGroup, Adam Rothenberg, David Tisch, Freestyle Capital, James Hong, Philip Kaplan, Scott Banister ning Y Combinator.
Podtatranská nõgu
Nõos eristatakse kolme alampiirkonda. Tatrate eelmäestik asub põhjas, eraldades nõgu Tatratest. Praktiliselt piirneb see siiski üksnes Kõrg-Tatra piirkonnaga. Seal asub ka nõo kõrgeim tipp Rakytovec.
9GAG
Ajalugu
9GAGi asutasid 2008. aastal Hongkongi ülikooli tudeng Ray Chan, tema vend Chris Chan ja teised eesmärgiga luua alternatiivne platvorm e-postile, kus kasutajad saaksid hõlpsasti jagada humoorikaid pilte ja videoid. Ray Chan on keeldunud seletamast, kust tuli nimi "9GAG".
Podtatranská nõgu
Nõo idapoolne osa kannab nime Popradi nõgu. Popradi linna ümbruskonnas asub ka nõo madalaim osa (570 m). Selles eristatakse Popradi tasandikku, Štrba küngastikku, Lomnica küngastikku, Kežmaroki küngastikku, Vrbovi küngastikku ja Vojňany eelmäestikku.
Lääneosa kannab nime Liptovi nõgu. Seal asub Liptovi ajalooline piirkond. Kõrgeim tipp on Hrubý grúň (973,3 m). Madalaim koht asub Ružomberoki lähistel Váhi orus (480 m) Nõo osadena eristatakse Ľubeľa küngastikku. Smrečianka küngastikku, Hybe küngastikku, Choči eelmäestikku, Galovany salu, Matiašovce salu ja Liptovi luhtasid.
Asend
Podtatranská nõgu piirneb järgmiste geograafiliste piirkondadega:
9GAG
Mobiliirakendus
9GAGil on mobiilne rakendus operatsioonisüsteemidele iOS, Android, Windows Phone 8 ja BlackBerry 10. 2012. aasta juulis tegi 9GAG mobiilirakenduse iOS-ile ja Androidile. See rakendus toimib täiendatud versioonina veebipõhisest 9GAGist. 2014. aasta suvel tõi 9GAG turule "9CHATi", millega saavad 9GAGi kasutajad logida enda kontosse ning suhelda inimestega üle terve maailma. "9CHAT" arenes, lastes kasutajatel luua gruppe, kus on võimalik rääkida rohkemate inimestega samal ajal. 2015. aasta jaanuaris avaldas 9GAG oma esimese mängu, 9GAG Redhead Redemption.
Külastatavus ja muud andmed
2012. aasta juulis mainis Chris Chan ühes intervjuus, et 9GAGi veebiportaali külastas ühe kuu jooksul 80 miljonit erinevat külastajat ning kokku vaadati lehekülge 2 miljardit korda.
2012. aastal Alexa Internet Inc. tehtud uuringutest selgus, et 12,1% kogu portaali külastajatest on pärit Indiast, järgnevad USA (9,1%), Saksamaa (6,6%), Indoneesia (3,5%) ja Brasiilia (3,4%).
Autorsusprobleemid
9GAGi kasutajad postitavad sageli enda nime alt teiste poolt loodud teoseid, küsimata originaalautoritelt selleks luba. Sageli võetakse pilte teistelt sarnastelt veebilehtedelt nagu 4chan, Newgrounds, Reddit, SomethingAwful jne. 9GAGi kaasomanik Ray Chan on aga öelnud, et 9GAGi eesmärk ei ole luua uusi meeme ega koomikseid, vaid aidata juba olemasolevaid levitada.
Francesco Rosi
Francesco Rosi (15. november 1922 Napoli – 10. jaanuar 2015 Rooma) oli itaalia filmilavastaja.
Francesco Rosi pälvis elu jooksul hulgaliselt auhindu. Ta võitis 1962. aastal Berliini filmifestivali žürii peaauhinna Hõbekaru, 1963 Veneetsia filmifestivali Kuldlõvi ja 1972 Cannes'i filmifestivali peaauhinna Kuldse Palmioksa. Berliini festivalil 2008 sai ta Elutöö Kuldkaru ja Veneetsia filmifestivalil 2012 Elutöö Kuldlõvi. Lisaks on ta võitnud üheksa rahvuslikku David di Donatello auhinda.
Asjaosaline
Asjaosaline ehk asjaline (inglise keeles stakeholder) on organisatsiooni või valdkonna jaoks isik või isikute rühm, kelleta seda organisatsiooni või valdkonda ei eksisteeriks.
Asjaosalise mõiste võttis 1963. aastal kasutusele Stanfordi uurimisinstituut (Stanford Research Institute).
1980ndatel arendas seda asjaosaliste teooria (stakeholder theory) nimetuse all edasi R. Edward Freeman, kes sidus asjaosalise mõiste strateegilise juhtimise (strategic management), korporatiivse halduse (corporate governance), ettevõtluse otstarbe (business purpose) ning korporatiivse sotsiaalse vastutusega (corporate social responsibility (CSR)).
Tänapäeval kasutatakse sõna 'asjaosaline' ka sõna 'huvirühm' tähenduses. Sellisel juhul rõhutatakse, asjaosaline on iga isik, kellel eksisteerib teatud huvi (anyone who has an interest in a matter).
Organisatsiooni asjaosalisteks võivad olla näiteks:
Ameerika Ühendriikide naiste korvpallikoondis
Ameerika Ühendriikide naiste korvpallikoondis on Ameerika Ühendriikide esindusnaiskond korvpallis.
Koondis on võitnud seitse olümpiakulda. Kaheksa korda on USA naiste koondis tulnud maailmameistriks.
Öö muuseumis
"Öö muuseumis" on 2006. aasta USA fantaasiafilm.
Sisu
Larry Daley võtab vastu töö öövalvurina. Vana valvur hoiatab teda, et "ta ei tohi midagi sisse või välja lasta". Oma esimesel ööl ta mõistab, mida valvur sellega mõtles. Igal ööl ärkavad muuseumieksponaadid sõna otseses mõttes ellu. Nüüd peab Larry suutma tagada muuseumis öö läbi korda ja suutma lahendada ka eksponaatide vahelisi tülisid. Selles tuleb talle appi ei keegi muu kui Theodore Roosevelt.
Mihkel Luht
Tema isa oli proviisor, ärimees ja poliitik Heinrich Luht.
Eesti Rahvuskirjanike Ühing
Eesti Rahvuskirjanike Ühing (ka: Eesti Rahvuskirjanike Liit) oli kirjandusorganisatsioon, mille 1933. aastal asutasid kolmteist Eesti kultuuritegelast Georg Naelapea eestvõttel. Põhikirja järgi pidi organisatsioon hoolitsema rahvusliku vaimuga ja positiivse iseloomuga kirjanduse eest. 1935. aastal ajakirjas Olion avaldatud üleskutsetes sooviti kaasa aidata "täispöördele eesti kirjanduselu viimaseaja kiusuõhkkonnas" ja teatati: "Boheemlase-tüüp peab Eestist kaduma. Asemele tulgu leegitsev prohvet, kõlbla väärtusmaailma saadik madalas maiselus!".
Rahvuskirjanike Ühing, kelle asutajaskond ei olnud kirjanduslike saavutuste poolest avalikkuses laiemalt tuntud, arvas kohe asutamise aegu oma auliikmeteks Johannes Aaviku, August Gailiti, Gustav Suitsu, A. H. Tammsaare jt ning hiljem liikmeteks Anna Haava, Oskar Lutsu jt tuntud kirjanikke. Siiski ei kuulunud nimetatud ühingu tuumikusse. Rahvuskirjanike Ühingul olid Eesti Kirjanikkude Liiduga teravad vastuolud. 25. märtsil 1934 teatas Eesti Kirjanikkude Liit G. Naelapeale, et ei kavatse sallida Rahvuskirjanike Ühingu vapslikku meelsust (Eesti Vabadussõjalaste Liit oli selleks ajaks paar nädalat varem suletud). Kuigi Rahvuskirjanike Ühing esitas veel nõude saada Loomingu toimetuses endale esindus ja riiklikku toetust Kultuurkapitalilt, hakkasid organisatsiooni read hõrenema ja 1935. aasta lõpul selle tegevus hääbus.
Melinda
Melinda on naisenimi.
2022. aasta seisuga oli see Eestis esinemissageduselt 1134. naisenimi, eesnimi Melinda oli 50 naisel.
Conditio sine qua non
Conditio sine qua non [kond·itsio sine kvaa noon] (mitmuses conditio sine quibus non, tuntud ka kui conditio-vormel ja vajaliku tingimuse teooria) on vältimatu tingimus, mis tähendab ladina keeles tingimus, ilma milleta mitte. Conditio-vormel jaguneb omakorda ekvivalentsusteooriaks ja korrektiivideks.
Reegli conditio sine qua non järgi on tagajärg teost põhjustatud, kui teo mõttelisel eemaldamisel tagajärg kaob.
Põhivormel
Conditio-vormelit kasutatakse õiguses tagajärje omistamisel. Võlaõigusseaduses on conditio sine qua non reegel defineeritud §127 lg-s 4. Sätte järgi peab isik hüvitama kahju üksnes juhul, kui asjaolu, millel tema vastutus põhineb, on kahju tekkimisega sellises seoses, et tekkinud kahju on selle asjaolu tagajärg. Põhjusliku seose tuvastamist on kirjeldanud Riigikohus lahendis 3-2-1-53-06, mille järgi: “ajaliselt eelnev sündmus loetakse hilisema sündmuse põhjuseks, kui ilma esimese sündmuseta poleks ajaliselt hilisemat sündmust toimunud.” Tekkinud kahju ei pea olema alati vahetu tagajärg.
Karistusõiguses on conditio-vormeli järgi põhjuslik seos teo ja tagajärje vahel olemas, kui süüteo objektiivsesse koosseisu kuuluv tegu on tagajärje eeldus. Tagajärg on konkreetselt saabunud sündmus. Põhjuslikkuse tuvastamisel lähtutakse põhimõttest ex post. Conditio-vormeli järgi tuvastatakse teo ja tagajärje seos ainult tahtliku tegevusdelikti korral.
Ekvivalentsusteooria
Ekvivalentsusteooria järgi on kõik esinevad nähtused põhjuslikult seletatavad. Tagajärjele saab omistada lõputult põhjusi, mis võivad tagajärjest ajas ja ruumis väga kaugele ulatuda. Sellegipoolest on ekvivalentsusteooria karistusõiguses kasutusel, see on põhjusliku seose miinimumnõue. Ekvivalentsusteooria piire rakendatakse objektiivse koosseisu juures.
Katkenud põhjuslikkus
Võib juhtuda olukord, kus kahest põhjusest kummagi äramõtlemisel toimub tagajärg ikkagi ja seeläbi ei saa kummagi suhtes tuvastada põhjuslikku seost. Näiteks segab üks isik ohvri kohvi sisse mürki, aga teine isik laseb ohvri enne mürgi mõjuma hakkamist maha. Katkenud põhjuslikkuse korrektiivi järgi tuleb lähtuda ainult sellest ahelast, mis tegelikult tagajärje põhjustas. Järelikult ei vastuta isik, kelle põhjuslik ahel katkeb.
Alternatiivne põhjuslikkus
Kui on mitu põhjust, millest igaüht saab mõtteliselt eemaldada nii, et tagajärg ära ei lange, on kõik põhjuslikud. Näiteks on alternatiivse põhjuslikkuse olukord, kui kaks isikut teineteisest sõltumata ja teadmata panevad pommi kolmanda isiku autosse ning auto käivitamisel lõhkevad mõlemad pommid. Sellist põhjuslikkust nimetatakse ka topeltkausaalsuseks.
Kui esineb kahtlus, kas ühe teo põhjuslik seos vallandus teisest varem, tuleb tegija põhimõttel in dubio pro reo mõista süüdi katses. Kui ei ole selge, kas kumbki tegijatest võis toimida teisest varem, vastutavad mõlemad katse eest.
Kumulatiivne põhjuslikkus
Kui kahest teost ei saa kumbagi mõtteliselt eemaldada nii, et tagajärg ära ei lange, on tegemist kumulatiivse põhjuslikkusega. Näiteks, puistavad kaks isikut kolmanda kohvi sisse mürki, kuid mõlemad sellises koguses, et ilma teise isiku tegevuseta, ei oleks surm saabunud. Nii on tagajärg objektiivselt omistatav, kuid subjektiivselt mitte, sest kummagi tahtlus ei ulatu tagajärjeni.
Reservpõhjus
Võimalikke põhjuslikke ahelaid, mis tegelikult ei realiseerunud, ei tohi juurde mõelda. Nii ei ole põhjuslik seos välistatud, kui isiku tegu ära mõeldes oleks tagajärg niikuinii saabunud mõne hüpoteetilise tegevuse tulemusena. Näiteks ei välista põhjuslikku seost olukord, kus tapetakse surma mõistetud isik.
Johann Haquinus Forselius
Johann Haquinus Forselius (1607 Umeå – jaanuar 1684 Harju-Madise) oli Eesti vaimulik.
Immatrikuleeriti Uppsala Ülikooli aastal 1626, Tartu Ülikooli 5. septembril 1636. Sai aastal 1629 magistriks. Töötas koduõpetajana ja koolmeistrina Helsingis. Kuninganna Kristiina määrusega 18. detsembrist 1634 nimetati Tallinna Toomkooli koolmeistriks-juhatajaks (rektoriks). Oli aastatel 1634–1641 Tallinna Toomkoguduse abiõpetaja, arvatavasti ka rootsi-eesti koguduse pastor, nimetati piiskopi kolleegiks ja konsistooriumi assessoriks. Kutsuti augustis 1641 Harju-Madise ja Risti koguduse õpetajaks, oli Eestimaa konsistooriumi assessor aastatel 1677–1684.
Piiskop Joachim Jheringi kirjas on märgitud, et Forselius õppis 1634–1638 ära eesti keele. Teatas aastal 1648 piiskopile, et kogudusele usuõpetuse peatükkide ja pihisõnade õpetamisel on tuginenud Heinrich Stahli manuaalile.
Aastatel 1626 ja 1629 trükitud disputatsioonid. Heinrich Stahli aastal 1641 ilmunud jutlusekogule kirjutas ladinakeelse õnnitlusluuletuse. Uuris eestlaste ennemuistset usku. Tema uurimuse Der Einfaltigen Ehsten Abergläubliche, Weisen und Gewohnheiten andis oma nime all välja Kuusalu koguduse õpetaja Johann Wolfgang Boecler.
Isiklikku
Tema vanim poeg Johannes Forselius sai 30. juunil 1664 Rostocki Ülikoolis magistriks ja õppis aastal 1665 Uppsala Ülikoolis doktori kraadi omandamiseks ning suri seejärel. Teine poeg Bengt Gottfried Forselius oli Eesti rahvakooli asutaja. Väimees Gabriel Herlin oli poja kaastööline rahvakoolide asutamisel ning Risti, Harju-Madise, ja Tallinna Rootsi-Mihkli koguduse õpetaja, tütrepoeg Axel Julius Herlin oli Tallinna Rootsi-Mihkli koguduse abiõpetaja ja Viru-Jaakobi koguduse õpetaja.
Arhitektoonika VII
"Arhitektoonika VII" on eesti helilooja Erkki-Sven Tüüri 1992. aastal loodud muusikateos. Muusikateose pikkus on 9 minutit. Teos kanti esimest korda ette 6. oktoobril 1992 Strasbourgis Prantsusmaal.
Balti turniir 1998
Balti turniir 1998 toimus 21. aprillist kuni 25. juunini 1998 Eestis ja Lätis. Turniiri võitis Leedu jalgpallikoondis.
Bemberg
Bemberg ehk kupro (vene keeles ka штапель ) on puuvillase lõime ja viskoossiidist koega labase sidusega kangas.
Nime on saanud Saksamaa firma I. P. Bemberg AG järgi, kus seda 1901. aastal valmistama hakati. Tänapäeval kasutatakse ühe komponentkiu vaskammoniaakkiu järgi ka nimetust kupro.
Omadused
Et viskoosist on võimalik valmistada väga peeneid kiudusid, on kangas peen, käele tundub siidiselt pehme. Materjal on hästi hingav ja ei tekita staatilist elektrit. Sitsist pehmem, hea langevusega. Trükimustrilisena oli bemberg 20. sajandil populaarne kleidiriie.
Agrokeemia
Agrokeemia on interdistsiplinaarne teadus, mis uurib taimede toitumist ja väetamist.
Eesti agrokeemia
Eestis kajastas agrokeemiat esimesena Carl Robert Jakobson teoses "Teadus ja seadus põllul", kus ta rääkis sõnniku säilitamisest ja kasutamisest.
Eesti esimese vabariigi ajal oli nimekaim agrokeemik Anton Nõmmik.
Kohtla-Järve sovhoos
Kohtla-Järve sovhoos oli sovhoos Kohtla-Järve rajoonis Kohtla külanõukogus. Sovhoosi keskus oli Järve asulas. Sovhoosi pindala oli 8200 ha.
Aleksandr Pol
Aleksandr Pol (ukraina keeles: Олександр Миколайович Поль; 20. august 1832 Malooleksandrivka, Jekaterinoslavi kubermang, Venemaa Keisririik – 26. juuli 1890 Jekaterinoslav) oli Ukraina arheoloog, geoloog, etnograaf ja ettevõtja. Ta on tuntud kui Ida-Euroopa suurima rauamaagi piirkonna Krivbasi avastaja.
Elulugu
Põhi- ja keskhariduse omandas ta kohalikes Ukraina koolides, kõrghariduse omandamiseks läks ta aga Tartu Ülikooli. Ülikoolis õppis ta geoloogiat ja arheoloogiat, kuid lõpetas õigusteaduskonna.
Pol uuris Krivbasist pärinevaid rauamaake Krõvõi Rigis 15 aastat ja tõestas nende tööstuslikku tähtsust. Maardla uurimise ajal tegeles ta ka arheoloogiliste leidudega ja sidus neid oma etnograafiliste huvidega.
Pol aitas kaasa Krõvõi Rigi linna ning lähipiirkonna industrialiseerimisele. 1881. aastal sai alguse tööstusrevolutsioon, mis tõi Krõvõi Rigis ja laiemalt terves Jekaterinoslavi kubermangus kaasa kiire majanduskasvu.
Torx
pisi|Torx T8 kruvi [[Emaplaat|emaplaadil]] pisi|T6 kruvikeeraja
Torx (inglise keeles hexalobular internal) on kuusnurkne tähekujuline kruvikeerajapea.
Torx'i kasutatakse enamasti autodes, mootorratastes, jalgrataste pidurdussüsteemides, kõvaketastes, arvutisüsteemides ja elektroonilistes seadmetes. Algul kasutati neid süsteemides, mis vajasid jõule vastupidavamaid kruve. Vanemate Torx kruvipeade sisemised vaod oksüdeeruvad võrdlemisi kiiresti, see võib kahjustada kruvipeasisu, mille tagajärjel kruvikeeraja võib pesast välja libiseda. Tsiviilkasutuses olid need vähem levinud, kuna polnud poodides saadaval.
Dione (purjelaev)
Kahvelpurjestusega kolmemastilise kuunari mahutavus oli 350 brutoregistertonni ja 252 netoregistertonni.
Ehitamisest teise maailmasõjani
Laeva ehitamist alustati esimese maailmasõja ajal Saaremaal Küdema lahe kaldal. Sõja tõttu jäi aga töö pooleli. Laeva ostis ära Kõpu laevaomanik ja kaugsõidukapten Jakob Teng, kes lõpetas ehitustööd. Laev veesati 1924. aasta suvel. Dionet peeti ilusaimaks Eesti saartel ehitatud purjelaevaks.
Algul oli laeva kapten Gustav Teng (suri 1930), hiljem Jakob Teng ise. Dione oli ühtlasi Jakob Tengile kuulunud laevadest suurim.
1935. aastal paigaldati Dionele 120-hobujõuline abimasin Alpha.
Okupatsioonide aeg
Nõukogude okupatsiooni ajal laev natsionaliseeriti 15. oktoobril 1940, kuid Jakob Teng jäeti edasi kapteniks.
Nõukogude Liidu – Saksamaa sõja algul, 1941. aasta sügisel, oli Dione Orjaku sadamas remondis. Masin oli remondiks lahti võetud ja laeval polnud purjesid. Ühel päeval saabus sadamasse salk Nõukogude Punalaevastiku mereväelasi, kes käskisid laeva neile loovutada ja meeskonnal lahkuda, ähvardades vastasel korral laeva jõuga üle võtta. Punalaevastiklased soovisid laevaga merele minna. Kui selgus, et laev on sõidukõlbmatu, saeti kättemaksuks (kapteni silme all) maha laeva mastid. Saabunud punalaevastiku väiksema laevaga pukseeriti Dione sadamast välja. Et aga meremärke polnud ja veeteed olid kohalikele võõrad, jooksis laev Suurrahul karile ja jäeti sinna maha.
Enne 1941. aasta talve saabumist, Saksa võimu ajal, tõmmati Dione kapteni organiseerimisel puksiirlaevaga karidelt lahti ja viidi tagasi Orjaku sadamasse remonti ootama. 1944. aasta sügisel pukseeriti mastideta laev jälle Orjakust välja ja jäi uuesti Suurrahu kividesse kinni, kus hukkus lõplikult. Kapten ja omanik ise põgenesid 1944. aastal Rootsi.
Hemolüüs
pisi|Erinevad hemolüüsi astmed. Hemolüüs on erütrotsüütide rakuseina lõhustumine ja rakusiseste komponentide vabanemine väliskeskkonda. Seda võivad põhjustada bioloogilised lahustid, mikroobide toodetud toksiinid, ultraviolettkiirgus, mehaaniline purustamine, mõned raviained jpt.
Hemolüüs võib põhjustada hemoglobineemiat vereplasmasse eralduva hemoglobiini tõttu, mis mängib olulist rolli sepsise patogeneesis ja võib kaasasündinud immuunsüsteemi pärssiva toime tõttu kaasa tuua suurenenud nakkusohu.
Franz Muralt
Franz Voldemar Muralt (7. juuli 1881 Kullamaa – 29. november 1975 Halmstad) oli Eesti sõjaväelane (vanemleitnant).
Ta osales Vabadussõjas, teenis Peipsi Laevastiku Divisjonis.
1944. aastal põgenes Franz Muralt Rootsi, kus elas 1971. aastal Halmstadi pikaravihaiglas.
Agronoom (kirjastus)
Agronoom oli aastatel 1919–1940 Tartus töötanud ühisus, mis kirjastas ja levitas põllumajanduskirjandust.
Tetjana Ostaštšenko
Tetjana Ostaštšenko (ukraina keeles Тетяна Миколаївна Остащенко; sündinud 4. augustil 1974 Lvivis) on Ukraina sõjaväearst, auastmelt kindralmajor ja alates 2021. aastast Ukraina relvajõudude meditsiinijõudude ülem.
Elukäik ja haridus
Ta sündis 1974. aasta augustis Lvivis. 1996. aastal lõpetas ta cum laude Lvivi meditsiiniülikooli, 1998. aastal Ukraina Sõjaväemeditsiini Akadeemia, 2020. aastal läbis Suurbritannias Cranfieldi Ülikoolis sisekaitse, julgeoleku ja strateegilise juhtimise kursused.
Teenistus
Alates 1998. aastast on Ostaštšenko teeninud meditsiiniteenistusega seotud ametikohtadel ning auastmetel, kuni määrati 2021. aastal esimese naisena Ukraina sõjaväes ülemaks, saades ühtlasi riigi esimeseks naissoost brigaadikindraliks. Ülendamisest teatanud kaitseministeeriumi hinnangul moodustasid naised sel ajal ligi veerandi armeest. Naisi hakati Ukraina sõjaväkke lubama alates Donbassi sõjast 2014. aastal.
Logo (programmeerimiskeel)
Logo on hariduslik programmeerimiskeel, mis töötati välja 1967. aastal USA Cambridge’i teadus- ja arendusettevõttes. „Logo“ pole akronüüm, vaid on tuletatud kreekakeelsest sõnast logos, mis tähendab sõna või mõtet. Feurzeig valis sellise nime, et eristada Logo teistest programmeerimiskeeltest, mis olid enamjaolt orienteeritud numbritele, mitte graafikale või loogikale nagu Logo.
Logo on laialdaselt tuntud kilpkonnagraafika kasutuse tõttu, kus kasutaja käskude tagajärjel joonistab väike kilpkonnanimeline robot lineaarse graafika kujundeid. Keel oli mõeldud selleks, et õpetada Lispiga seotud programmeerimise kontseptsioone. Hiljem hakati Logo abil õpetama seda, mida Papert (üks Logo loojatest) nimetas „keha süntoni mõtestamiseks“ – kilpkonna liikumise ennustamine ja mõistmine end kilpkonna rollis kujutades. On mitmeid Logo dialekte, millel on märkimisväärseid erinevusi. Pealegi vahepeal ilmub kilpkonnagraafika programme, mis nimetavad end Logoks, mille tõttu läheb olukord veel segasemaks. Logo on multiparadigmaatiline Lispi dialekt.
Logo on interpreteeritav keel, kuigi eksisteerib kompileerimispõhiseid Logo dialekte (näiteks Lhogho ja Liogo).
Ajalugu
Logo loodi 1967. aastal Cambridge’i teadus- ja arendusettevõtte BBN töötajate Wally Feurzeig, Seymour Papert ja Cynthia Solomoni poolt. Esimese nelja aasta jooksul teostati Logo uurimis-, arendamis- ja õpetamistööd BBN-is. Logo esimene implementatsioon Ghost oli kirjutatud Lispi põhjal ning kirjutamiseks kasutati PDP-1 arvutit. Eesmärk oli luua matemaatiline pind, millel lapsed saaksid mängida sõnade ja lausetega.
Esimene töötav Logo kilpkonna robot loodi 1969. aastal. Ekraanipõhisele (virtuaalsele) kilpkonnale eelnes füüsiline "põranda kilpkonn". Esimest kilpkonna robotit juhiti juhtmega. Esmakordselt said virtuaalset ja füüsilist Logo kilpkonna kasutada 1970. aastate alguses Lexingtoni Bridge kooli viienda klassi õpilased.
Kilpkonn ja graafika
Logo tuntuim tunnusjoon on kilpkonn, mille idee arenes välja Seymouri loodud robotist, mis paiknes põrandal ja sai liikuda eri suundades arvuti poolt saadetud käskude mõjul. Tänapäevase Logo kilpkonna all mõeldakse lihtsate Logo käskude abil juhitavat kursorit, mis liikudes ekraanil joonistab enda virtuaalse pliiatsi abil lineaarse graafika kujundeid. Seymour Papert lisas Logole kilpkonnagraafika 1960. aastate lõpus, et toetada enda füüsilist kilpkonnarobotit, mis täitis sarnaseid ülesandeid, joonistades füüsiliselt pinnale kujundeid.
Kilpkonna juhtides kasutatakse nn kilpkonnageomeetriat – kilpkonna juhtimise käsud on otseses seoses kilpkonna enda asukohaga, nii tähendab näiteks käsk „LEFT 90“ kilpkonna pööramist 90 kraadi vasakule tema hetkepositsiooni suhtes.
Kilpkonna geomeetriat kasutatakse keskkondades väljaspool Logo alternatiivina rangelt koordineeritud graafika süsteemile. Näiteks on kilpkonna graafika idee kasulik fraktaalide genereerimisel Lindenmayeri süsteemis.
Näited Logo kilpkonna käskudest on leitavad Logo Foundationi kodulehelt.
Logo Eestis
Logo kui programmeerimiskeelt on õpetatud ka Eestis. Üks esimesi veebikursusi oli Eestis 1996. aastal toimunud õpetajatele mõeldud Logo algkursus, kuhu registreerus üle 40 õpetaja Eesti koolidest. Kilpkonna graafikat ja sellega seotult Logo programmeerimiskeelt mainitakse mitme Tartu Ülikooli programmeerimisega seotud kursuse raames. Nii näiteks mainitakse Logo Tartu Ülikooli tuntuima MOOCi „Programmeerimine maalähedaselt" kilpkonnagraafika osas.
Balti turniir 1997
Balti turniir 1997 toimus 9. juulist kuni 11. juulini 1997 Leedus.
Turniiri võitis Leedu jalgpallikoondis.
Köök
paremal|pisi|20. sajandi alguse [[juugendstiilis köök]]
Köök on inimese eluruumides või nende läheduses, aga ka toitlustusasutustes toidu valmistamiseks ettenähtud paik. Köök võib olla spetsiaalne ruum, osa muust ruumist (nt elutoa kööginurk), eraldiseisev ehitis (suveköök) või paik (väliköök). Teisaldatava eluaseme (nt jurta) korral on ka köök teisaldatav.
Tänapäeval on Euroopas ja Ameerikas levinud eelkõige köök kui ruum või tuba, mis on varustatud vahenditega toidu hoiustamiseks, töötlemiseks, valmistamiseks ja serveerimiseks. Selliste vahendite hulka kuuluvad näiteks köögimööbel (kapid, lõikepinnad, kraanikausid), toidunõud (taldrikud, kausid, noad, kahvlid, lusikad, joogiklaasid, tassid, kruusid, kannud, vaagnad), köögiriistad (tainarull, kulp, konserviavaja) ja köögitehnika (külmkapp, pliit, praeahi, mikrolaineahi, ventilatsiooniseadmed, röster, mikser, köögikombain).
Vladimir Kramnik
thumb|Vladimir Kramnik, 2005 Vladimir Borissovitš Kramnik (vene keeles Владимир Борисович Крамник; sündinud 25. juunil 1975) on Venemaa maletaja, rahvusvaheline suurmeister (1991). Ta oli klassikalise male maailmameister aastatel 2000 kuni 2006 ja üldtunnustatud maailmameister aastatel 2006 ja 2007. Maleolümpialt on tal kolm meeskondlikku kuldmedalit ja kolm individuaaltaseme kuldmedalit.
Elukäik
Kramnik sündis 25. juunil 1975. aastal Musta mere ääres Tuapse linnas. Kramnik õppis malet mängima Mihhail Botvinniku asutatud malekoolis. Tema esimene läbimurre rahvusvahelisel areenil sündis 1992. aastal, kui ta võitis Venemaa koondise reservmängijana 30. maleolümpial kuldmedali. Tema skooriks oli kaheksa võitu, üks viik ja mitte ühtegi kaotust. Tol ajal polnud Kramnikul veel isegi rahvusvahelise meistri nimetust, kuid tema valikut koondisse toetas Garri Kasparov.
1996. aastal sai temast FIDE reitingutabeli liider. Tema ELO reiting oli Kasparovi omaga võrdne (2775), kuid kuna ta mängis arvestusperioodil rohkem mänge, sai temast tabeli liider. Ta püsis tabeli tipus kuus kuud, mis oli ühtlasi ainuke periood aastatel 1986 kuni 2006, mil Kasparov polnud tabeli liider. Ühtlasi sai Kramnikust sellega oma aja noorim tabeliliider, kuid tema saavutuse ületas 2010. aastal Magnus Carlsen.
Temast sai oma aja teine maletaja pärast Kasparovit, kes suutis ületada reitingu 2800. 2013. aasta juuni seisuga on vaid kuus mängijat suutnud 2800 piiri ületada (Garri Kasparov, Vladimir Kramnik, Viswanathan Anand, Levon Aronjan, Veselin Topalov ja Magnus Carlsen.
2006. aasta oktoobris võitis Kramnik klassikalise male ja FIDE maailmameistritiitlite ühendamise järel peetud maailmameistrivõistlustel FIDE maailmameistrit Veselin Topalovi ja temast sai esimene maailmameister, kes oli korraga nii FIDE kui ka PCA maailmameister.
2007. aastal kaotas ta oma tiitli Viswanathan Anandile, kes 2007. aasta meistrivõistlused võitis.
2008. aastal üritas Kramnik revanši võtta, kuid kaotas taas.
Matš Deep Fritziga
2006. aastal mängis Kramnik, Saksamaal Bonnis kuuemängulise seeria maleprogrammi Deep Fritz vastu. Kramnik kaotas tulemusega 2-4, kogudes 2 kaotust ja 4 viiki. Kramnik teenis mängude eest 500 000 eurot ja oleks saanud veel 500 000, kui ta oleks maleprogrammi suutnud võita. Tegu oli Deep Fritzi 10. versiooniga. Esimese mängu suutis Kramnik 47 käigu järel viigistada. Teine mäng, mis peeti kaks päeva hiljem, lõppes Kramniku kaotusega, kusjuures Kramnik kaotas maailmameistrile erakordsel viisil, kui ta ei näinud tema käigule järgnenud matistavat käiku. Tema viga tolles mängus on Susan Polgar nimetatud ka "sajandi veaks". Kolmas, neljas ja viies mäng lõppesid viigiliselt. Viimases mängus suutis valgete malenditega mängiv Deep Fritz maailmameistri taas alistada ja võitis seeria.
Doksy
Doksy (saksa keeles Hirschberg am See) on linn Tšehhis Libereci maakonnas Česká Lípa ringkonnas. Doksy asub Česká Lípast ligikaudu 15 km lõunakagus ja Liberecist umbes 36 km edelas.
Narva sovhoos
Narva sovhoos oli sovhoos Kohtla-Järve rajoonis Sinimäe külanõukogus. Sovhoosi keskus oli Olgina asulas. Sovhoosi pindala oli 12 700 ha.
Doksy
Doksyt on esmamainitud 1293. aastal.
Linna olulisim vaatamisväärsus on 16. sajandil rajatud Doksy loss.
Hans Ulk
Hans Ulk (17. oktoober 1876 Aidu vald – 9. august 1973) oli Aidu ning 1937. ja 1939. aastal moodustatud Paistu vallavanem.
Ta sündis Aidu vallas Polli talus (praegune Paistu küla) aedniku pere teise lapsena. Ta õppis Aidu valla Tölli algkoolis ning Paistu kihelkonnakoolis, mille lõpetas 1892. aastal. Ta tegeles laulmisega kirikukooris ning hoidis korras meierei raamatupidamist.
1900. aastal sai 24-aastasest Hansust Polli talu peremees. Sama aasta 6. juunil abiellus ta Marie-Louise Kõrbiga. Neil sündis kuus last: kolm tütar ja kolm poega.
Hans Ulk osales 1905. aastal Vene-Jaapani sõjas ja 1914. aastal Esimeses maailmasõjas.
Tegevus Aidu ja Paistu vallavanemana
1915. aasta novembris valiti Hans Ulk esimest korda Aidu vallavanemaks. 1918. aastal vabastati ta ametist, sest võim läks üle töörahva ja soldatite nõukogule. Uuesti asus ta ametisse 24. veebruaril 1918 ning vabanes taas oktoobris 1919. Alates 12. juulist 1921 kuni valdade liitmiseni 1937. aastal valiti Ulk iga kolme aasta järel uuesti vallavanemaks.
Hans Ulk võttis osa seltside ja organisatsioonide tööst ning annetas raha rahvamaja vundamendi ehituseks, kihelkonnakooli remondiks ja vallavaestele toidurahaks.
1937. aasta juunis määrati Ulk Aidu, Loodi ja Õisu valdade liitmisel tekkinud Paistu valla vallavanemaks.
Elukäik Nõukogude okupatsiooni ajal
Pärast vallavanema ametist vabastamist 1940. aasta augustis oli Ulk kuni kulakuks tembeldamiseni 1947. aastal Polli talu peremees. Viljandi rahvakohus mõistis 71-aastase Ulki talult maksude mittetasumise eest viieks aastaks vangi koos vara konfiskeerimisega. Vangistus Eestis päästis eaka mehe Siberisse saatmisest. Vangist vabanedes töötas ta mõned aastad Viljandis väikese kastivabriku valvurina. 1956. aastal tuli ta tagasi Polli tallu, kus sai elamiseks ühe toa. Talle ei makstud pensioni, taotlusele vastati: "Te ei ole töötanud ühtegi päeva". Ulk tegutses vöörmündrina Paistu kirikus.
Mälestuse jäädvustamine
Hans Ulki sünnikodule paigutas Paistu Vallavalitsus 2008. aastal mälestustahvli.
Eric Ries
pisi|Eric Ries (2012) Eric Ries (sündinud 22. septembril 1978) on Ameerika Ühendriikide ettevõtja ja mitme raamatu autor. Ta on töötanud välja uue ettevõtlusmetoodika lean startup.
Eric Ries on mitme firma, sealhulgas pbWiki, Bunchball, SpeedDate, illumobile, BlueBet, Rypple, 750i ja KaChing, nõukogu liige. 2001. aastal kaitses bakalaureusekraadi USA Yale'i Ülikoolis. Tegeles lapsepõlvest saati arvutiprogrammeerimisega, mis mõjutas teda otsima ettevõtlusprobleemidele tehnilisi lahendusi. Tegeles alati tootearendusega. Ta on seadnud oma ülesandeks suurendada lãbilöövate innovaatiliste ettevõtete osakaalu.
Fierbinți-Târg
Fierbinți-Târg (varem Fierbinți-Stroești ja Târgu Fierbinți) on linn Rumeenias Ialomița maakonnas. Linn asub ajaloolises Munteenia piirkonnas.
Linna haldusalasse kuulub kolm küla: Fierbinții de Jos, Fierbinții de Sus ja Grecii de Jos.
Fierbinți-Târgi on esmamainitud 1622. aastal, linnaõigused sai 2004. aastal.
Fierbinți-Târgis filmitakse populaarset teleseriaali Las Fierbinți.
Balaklija rajoon
Balaklija rajoon (ukraina keeles Балаклійський район) on endine haldusüksus Ukrainas Harkivi oblastis. Selle halduskeskus oli Balaklija linn.
Seoses 2020. aastal toimunud haldusreformiga liideti Balaklija rajoon Izjumi rajooniga.
Mäetaguse sovhoos
Mäetaguse sovhoos oli sovhoos Kohtla-Järve rajoonis Mäetaguse külanõukogus. Sovhoosi keskus oli Mäetaguse asulas. Sovhoosi pindala oli 9500 ha.
Aleksander Vunk
Aleksander Vunk (26. juuli 1883 Pärnu – 9. detsember 1941 Tallinn) oli Eesti sõjaväelane (leitnant, 1920).
Ta oli Peipsi Laevastiku Divisjoni esimene ülem.
Moonland
pisi|Uisk Moonland augustis 2013 [[Kuivastu sadamas, vaade vöörile]] pisi|Uisk Moonland augustis 2013 Kuivastu sadamas, vaade [[Ahter|ahtrile]]
Andmed
Nimi: Moonland Tüüp: uisk Kodusadam: Kuivastu Ehitusaasta: 2013 Ehituskoht: Koguva Ehitaja/omanik: MTÜ Väinamere Uisk Ristiema: Kristiina Maria Huum Kogupikkus: 20,0 m Kerepikkus: 15,0 m Laius: 5,2 m Süvis: 1,0 m Purjepind: 148 m2 Aerud: kaks paari (pikkus 8 m) Peamasin: BMW D190, 163 hj
Muhu uisu lugu
Alates 1532. aastast kohustati Muhumaa vabasid talupoegi korraldama meretransporti Väinamere saarte vahel. Muhulased arendasid viikingiaegsest sõjapaadist (uisk - uss) suuremahulise purjelaeva, mis vedas reisijaid ja kaupu üle mere 20. sajandi alguseni. Hilisematel uisk-tüüpi laevadel oli hiiglaslik ruudukujuline kahvelpuri ja kaks paari aerusid, mis meenutasid viikingite pärandit. Aastal 2013 ehitatud purjelaev Moonland jätkab traditsiooni ajaloolistel veeteedel.
Muhu uisu ehitamine
Laev veesati 20. juulil 2013 Muhu vallas Kuivastu sadamas. Fotosid ehitusest.
Balti turniir 1996
Balti turniir 1996 toimus 7.–10. juulini 1996 Eestis. Turniiri võitis Leedu jalgpallikoondis.
Agentiivsus
Agentiivsus on öeldise leksikaalne kategooria, mis tähendab, et olukorras osaleb agent ehk tegija, s.o elus, olukorra suhtes aktiivne, teadlikult toimiv ja/või seda kontrolliv osaline.
Lihtsamalt öeldes on agentiivse tegevuse puhul olemas keegi aktiivne osaleja, keegi, kes seda tegevust teeb ja kontrollib. Agentiivsed verbid on eesti keeles näiteks istuma, mõtlema, jutustama. Agentiivsed situatsioonid on näiteks
Tüdruk jooksis metsas
Mart mängis jalgpalli
Ema keetis suppi.
Tuul puhus lehed laiali
Kevadel sulas lumi ära
Väljas müristas.
Agentiivsed saavad olla ainult dünaamilised situatsioonid, kus midagi toimub. Neile vastanduvad staatilised situatsioonid.
Dünaamilised situatsioonid jagunevad järgmiselt:
Joniškis (Molėtai)
pisi Joniškis on alev Leedus Molėtai rajoonis, Joniškise valla halduskeskus. Alev asub Arinase järve ääres.
Joniškises on keskkool ja postkontor. Vaatamisväärsuseks on sealne XVIII sajandil ehitatud katoliku kirik.
Ajalugu
Joniškist on esmamainitud XVII sajandi keskel. XVIII sajandi alguses läks asula jesuiitide valdusse, kes rajasid sinna ka kiriku. Kiriku juures hakkas tegutsema ka kihelkonnakool.
Tsaariajal oli alevi venekeelne nimekuju Янишки.
Wicklow' mäed
pisi|[[Tonelagee mägi]] pisi|Mäestikuala reljeefikaart
Wicklow' mäed (iiri keeles Sléibhte Chill Mhantáin, inglise keeles Wicklow Mountains, arhailiselt: Cualu) on Iirimaa suurim mägiala.
Piirkonna lääneosas asub Imaali org (iiri keeles Gleann Uí Mháil, inglise keeles Glen of Imaal), mis on saanud nime VII sajandil Leinsterit valitsenud Uí Máili dünastia järgi. Suur osa orust on XX sajandi algusest olnud kasutusel sõjaväe harjutuspolügoonina.
Mäestik on tekkinud Kaledoonia kurrutuse käigus. Kivimite vanus ulatub kambriumist devonini. Mäestik koosneb peamiselt graniidist ning vähemal määral vilkudest-kiltadest ja kvartsiidist.
Imaali oru järgi on saanud nime samanimeline koeratõug. pisi|Lugnaquilla mägi on [[Imaali org|Imaali oru idapiiriks]]
1991. aastal moodustati Wiklow' mägede piirkonda hõlmav rahvuspark.
Hatha-jooga
Üks mõjukamaid tekste hatha jooga teemal on 15. sajandist pärinev "Haṭha Yoga Pradīpikā", mille kirjutas Svāmi Svātmārāma. Olulised ajaloolised allikad on ka "Gheranda Samhita" ja "Shiva Samhita" ning hilisem, Srinivasabhatta Mahayogaindra kirjutatud "Hatharatnavali". 16.–17. sajandist pärineva Shiva Samhita kohaselt rajas hatha jooga jumal Šiva.
Hatha jooga praktikas pööratakse suurt tähelepanu kehaasenditele (āsana) ja hingamisele (prānāyāma) ning erilise energiat kandva ihuvedeliku (kundalini) suunamisele. Oluline on ka keha puhastamine, askees, maagia jpm. Kõik see teenib vaimset arengut ja aitab kaasa üleloomulike võimete (siddhi) saavutamisele.
Hatha jooga sugemeid on nüüdisajal läänemaailmas rakendatud ravikehakultuuris ja meditsiinis. Mitmesugused hatha jooga treeningud ja koolitused on 1990. aastatest levinud ka Eestis. Enamasti ei pöörata nende puhul erilist tähelepanu vaimsetele väärtustele. Ameerika Ühendriikides on hinduistliku liikumise juhtiv organisatsioon Hindu American Foundation juhtinud tähelepanu sellele, kuidas vaimse õpetuse traditsioon on taandatud üksnes kehalistele poosidele.
Fischbachi Alpid
thumb|Vaade Fischbachi Alpidele. Vasakul: Rattner Alm, [[Pretulalpe|Pretul, Keskel: Stuhleck Paremal: Großer Pfaff, Kleiner Pfaff ja Pfaffeni sadul.]]
Fischbachi Alpid (saksa: Fischbacher Alpen) on osa Eelalpidest Murist ida pool.
Asukoht ja maakoht
Fischbachi Alpid on lauge, piklik mäestik Alpides, millel on madala mäestiku iseloom ning mis on kaetud metsade ja alpiniitudega. See asub Austria Steiermargi liidumaal, Mürzist lõuna pool. See on Kesk-Ida-Alpide idapoolne ääreala ja osa Steiermargi Eelalpidest.
See ulatub Muri veelahkmest läänes Feistritzi sadulani idas. Mäestiku kõrgeim tipp on Stuhleck (1782 m). Teised kõrged punktid on Pretul (1656 m) ja Amundsenhöhe (1666 m), Teufelstein (1498 m), Stanglalpe (1490 m), Sauernkogel (1451 m), Steinriegel (1577 m), Hochschlag (1580 m) ja Rennfeld (1629 m).
Kultuur
Mäed on nime saanud Fischbachi külast.
Fischbachi Alpides asub Alpl (Krieglachi vallas), Peter Roseggeri sünnikoht. 1998. aastal tõstis saade ORF-i sarjas Klingendes Österreich esile Fischbachi Alpe. Pealkirja Gebirge ohne Härte: Die Fischbacher Alpen all hõlmas programm kõige olulisemaid külasid ja tippe Fischbachi Alpides.
Vietnami köök
Vietnami köögile on iseloomulik kalakastme, sojakastme, riisi ja aedviljade kasutamine. Kõikides Vietnami piirkondades serveeritakse roogasid traditsiooniliselt värskete juurviljade ja kastmetega. Kõige levinumad lihasordid on sealiha, kanaliha ja krevetid.
Kolme piirkonna köögid
Vietnami köök jaguneb kolmeks kategooriaks, iga kategooria esindab erinevat piirkonda.
Põhja-Vietnami köök on tuntud roogadega nagu phở ja bahn cuon. See köök on kõige traditsioonilisem ning väga range vürtside ja koostisosade suhtes.
Lõuna-Vietnami köök arenes Hiina immigrantide ja prantslaste mõju all. Selle piirkonna vietnamlased eelistavad magusa maitsega toite. Lõuna-Vietnamis on rohkem taimestikku ja sellepärast kasutatakse seal ka rohkem maitseaineid.
Kesk-Vietnami köök on teistest erinev. Siin on palju kergeid suupisteid ja road on palju teravama maitsega.
Riis
Vietnami köögi aluseks on riis. Riisi kodumaa on Tai ja Vietnam. 2006. aastal kirjutasid need riigid alla lepingule selle kohta, et nad ei hakka tootma geneetiliselt muundatud riisi.
Rakke Valla Hariduse Selts
Rakke valla hariduse selts on aastal 1996 asutatud Eesti mittetulundusühing (selts).
Seltsi eesmärkides on põhikirja järgi "täiskasvanute hulgas täiendõppe organiseerimine, õpiharjumuste kujundamine, silmaringi laiendamine, rahvusliku kultuuripärandi säilitamine, arendamine, viljelemine ja propageerimine, inimeste sotsiaalse aktiivsusetõstmine seltsi tööst osavõtu teel.
Seltsil on oma muuseum (Rakke koduloomuuseum), mis avati 2000. aastal.
Carlo Levi
pisi|Carlo Levi 1947. aastal. Foto autor [[Carl Van Vechten]] Carlo Levi (29. november 1902 Torino – 4. jaanuar 1975 Rooma) oli juudi soost Itaalia kirjanik ja maalikunstnik.
Eesti NSV Riikliku Julgeoleku Komitee 2. osakond
'''Eesti NSV Riikliku Julgeoleku Komitee 2. osakond''' oli Eesti NSV Riikliku Julgeoleku Komitee ja NSV Liidu Riikliku Julgeoleku Komitee vastuluurega tegelenud struktuuriüksus, aastail 1978 kuni 1991.
Carlo Levi
Aastal 1945 ilmus tema autobiograafiline romaan "Kristus jäi pidama Ebolis". 1979. aastal lavastas Francesco Rosi teose põhjal filmi Kristus peatus Ebolis, mille peaosas oli Gian Maria Volonté.
Eesti NSV Riikliku Julgeoleku Komitee 2. osakond
Organisatsiooniliselt allus ENSV RJK 2. osakond Eesti NSV RJK, oma tegevuses aga oli operatiivalluvus NSV Liidu Riikliku Julgeoleku Komitee Teisele peavalitsusele.